O‘zbekiston Respublikasi Oliy sudi Plenumining ayrim qarorlariga o‘zgartirish va qo‘shimchalar kiritish to‘g‘risida

Qonunchilikka o‘zgartirish va qo‘shimchalar kiritilganligi, shuningdek sud amaliyotida masalalar kelib chiqqanligi munosabati bilan, “Sudlar to‘g‘risida”gi Qonunning 17-moddasiga asosan O‘zbekiston Respublikasi Oliy sudi Plenumi qaror qiladi:
 O‘zbekiston Respublikasi Oliy sudi Plenumining quyidagi qarorlariga o‘zgartirish va qo‘shimchalar kiritilsin:
 1. “Giyohvandlik vositalari yoki psixotrop moddalar bilan qonunga xilof ravishda muomala qilishga oid jinoyat ishlari bo‘yicha sud amaliyoti haqida”gi 1995-yil 27-oktabrdagi 21-sonli qarori:
 a) 7-bandi ikkinchi xatboshisidagi “1998-yil 22-maydagi” so‘zlari “2010-yil 6-apreldagi” so‘zlari bilan almashtirilsin;
 2. “Qonunga xilof ravishda qurolga egalik qilish to‘g‘risidagi ishlar bo‘yicha sud amaliyoti haqida”gi 1996-yil 28-fevraldagi 3-sonli qarori:
 a) rus tilidagi matni 5-bandining ikkinchi xatboshisidagi “samostoyatelnimi boyevimi pripasami” so‘zlari “samostoyatelnim boyevim pripasom” so‘zlari bilan almashtirilsin;
 3. “Atrof-muhitni muhofaza qilish va tabiatdan foydalanish sohasidagi jinoyatlar va boshqa huquqbuzarliklar to‘g‘risidagi ishlar bo‘yicha sud amaliyoti haqida”gi 1996-yil 20-dekabrdagi 36-sonli qarori: 
 a) 2-bandidan “O‘rmon kodeksi” degan so‘zlar chiqarib tashlansin;
 b) 10-bandi quyidagi tahrirda bayon etilsin: “Tabiatni muhofaza qilish to‘g‘risidagi qonunlarni buzish bilan bog‘liq ishlarni ko‘rishda sudlar jinoiy yo‘l bilan topilganini bila turib (baliqlarni, yovvoyi hayvonlarni, parrandalarni, daraxtlarni va hokazolarni) olgan yoki o‘tkazgan shaxslarni aniqlash choralarini ko‘rishlari va muayyan holatlardan kelib chiqib, ularga nisbatan O‘zbekiston Respublikasi Jinoyat kodeksining 171-moddasi alomatlari bilan jinoyat ishini qo‘zg‘atish to‘g‘risidagi masalani hal qilish uchun tegishli materiallarni ilova qilgan holda prokurorga xabar qilishlari lozim”.
 4. “Respublika sudlari tomonidan ommaviy tartibsizliklar uchun javobgarlik to‘g‘risidagi qonunlarni qo‘llash amaliyoti bilan bog‘liq ayrim masalalar to‘g‘risida”gi 1996-yil 20-dekabrdagi 38-sonli qarori:
 a) 2-bandi quyidagi tahrirda bayon etilsin: “...Sudlar jinoiy va ma’muriy ishlarni ko‘rish vaqtida, amaldagi davlat tuzumini konstitutsiyaga xilof tarzda o‘zgartirishga, hokimiyatni bosib olishga yoxud qonuniy ravishda saylab qo‘yilgan yoki tayinlangan hokimiyat vakillarini hokimiyatdan chetlatishga yoxud O‘zbekiston Respublikasi hududiy yaxlitligini konstitutsiyaga xilof tarzda buzishga ochiqdan-ochiq da’vat qilish, shuningdek, bunday mazmundagi materiallarni tarqatish faktlari aniqlansa, jinoyat ishini qo‘zg‘atish to‘g‘risidagi masalani hal qilish uchun tegishli materiallarni ilova qilgan holda prokurorga xabar qilishlari lozim”.
 5. “Fuqarolarning sud ishlariga doir murojaatlarini ko‘rib chiqish amaliyoti haqida”gi 1998-yil 28-dekabrdagi 31-sonli qarori:
 a) 9-bandining ikkinchi xatboshisi chiqarilsin.
 6. “Jazolarni liberallashtirish to‘g‘risidagi qonunni iqtisodiyot sohasidagi jinoyatlarga nisbatan qo‘llashning ayrim masalalari haqida”gi 2004-yil 21-maydagi 4-sonli qarori:
 a) 2-bandining birinchi xatboshisidagi “besh baravarigacha” so‘zlari “o‘ttiz baravarigacha” so‘zlari bilan almashtirilsin;
 b) 2-bandining ikkinchi xatboshisidagi “besh baravaridan” so‘zlari “o‘ttiz baravaridan” so‘zlari bilan almashtirilsin;
 v) 3-bandining ikkinchi xatboshisidagi “besh baravaridan” so‘zlari “o‘ttiz baravaridan” so‘zlari bilan almashtirilsin.
 7. “Firibgarlikka oid ishlar bo‘yicha sud amaliyoti to‘g‘risida”gi 2009-yil 29-iyuldagi 8-sonli qarori:
 a) 14-bandining ikkinchi xatboshisidagi “besh baravaridan” so‘zlari “o‘ttiz baravaridan” so‘zlari bilan almashtirilsin;
 b) 15-bandidagi “besh baravaridan” so‘zlari “o‘ttiz baravaridan” so‘zlari bilan almashtirilsin.